„ Hvaða áhrif ætli það hafi á börn að missa heimili sitt og öryggi ? Að sjá mömmu eða pabba í öngum sínum vegna óbilgirni og yfirgangs fjármálafyrirtækja sem engu eira ? Að þurfa svo að flytja , og kannski flytja aftur , og aftur , með öllu sem því fylgir ; nýjum skóla , nýju umhverfi , nýjum vinum ? Og svo til að bæta gráu ofan á svart , þá eru mamma og pabbi ennþá jafn áhyggjufull , því bankinn er ekki enn búin að fá nægju sína - hafi hjónabandið þá yfirleitt staðist álagið . “ Það er staðreynd að þegar Titanic sökk þá var ekki pláss fyrir alla í björgunarbátunum og það er líka staðreynd að sumir þeirra sigldu hálftómir í burtu með „ fína fólkið “ á meðan „ pöpullinn “ mátti berjast fyrir lífi sínu . [...] Steingrímur J. og Jóhanna ( Sigurðardóttir ) hafa oft líkt sér við björgunarmenn og hreykt sér af björgunarafrekum sínum í kjölfar hrunsins . Þetta segir Ragnar Ingólfsson og Ásthildur Lóa Þórsdóttir , formaður Hagsmunasamtaka heimilanna í pistli á Vísi þar sem þau segja að fjölda Íslendinga sé haldið í ánauð bankanna fyrir velmegun annarra og eigi mestan þátt í endurreisn efnahagslífsins sem stjórnmálamenn gorti sig af . Þau segja : „ Það er staðreynd að þau settu fjármálaöflin ( 1. farrými ) í algjöran forgang . Þeim skyldi „ bjarga “ hvað sem það kostaði og að þeirra mati voru nokkur þúsund heimili ( 3. farrými ) „ ásættanlegur fórnarkostnaður “ í þessum skelfilegu „ björgunaraðgerðum “ þeirra . Það getur svo sem vel verið að þau hafi mætt með björgunarbátana sína , en þau björguðu bara útvöldum . Þau björguðu „ fína fólkinu af efri þilförum “ en hreinlega notuðu árarnar til að lemja aðra í burtu sem reyndu að komast í bátanna . Það fólk mátti reyna að troða marvaðann í von um að halda sér á floti þar til hjálp bærist – og margir þeirra hafa gefist upp . “ Þá segir einnig : „ Það er hins vegar staðreynd að ólíkt Titanic þar sem ekki var pláss fyrir alla , þá hefði vel verið pláss fyrir okkur öll í bátunum hjá Jóhönnu og Steingrími ef þau hefðu bara vilja hleypa öllum um borð . Þau tóku bara ákvörðun um að gera það ekki . Sú staðreynd ein og sér gerir stöðuna í dag jafnvel enn sorglegri en annars . “ Þá segja þau í pistlinum að bönkunum hafi ekki aðeins verið „ bjargað “ . Þeir hafi makað krókinn frá Hruni á meðan þeir dunda sér við að ryksuga upp heimili landsins eitt af öðru . Þeir hafa hagnast stórkostlega á afbrotum sínum og mistökum á árunum fyrir hrun . Ragnar og Ásthildur segja að mest hafa þeir „ lagt til “ sem tapað hafa heimilum sínum en ekki megi gleyma „ framlagi “ þeirra sem hafa gert nauðarsamninga við bankann og oft hafi það verið á ólöglegum forsendum . Það þýði að þau eru að greiða mun meira af húsnæðislánum sínum en þau ættu nokkurn tímann að þurfa að gera . Þá segja Ragnar og Ásthildur að staða þeirra sem misstu heimili sín eftir hrun sé hræðileg . Þau segja : „ Auðvitað hefur fólki gengið misvel að fóta sig að nýju , en upp til hópa er þetta sama fólkið og er fast á leigumarkaði þar sem stóru leigufélögin leigja því „ sömu “ eignirnar á okurprís og hirtar voru af „ því sjálfu “ , eignir sem „ gammarnir “ fengu jafnvel á gjafverði . “ Kulnun sem hafi ekki sést áður „ Við horfum á kvíða og kulnun aukast í þjóðfélaginu í mæli sem ekki hefur sést áður . Álagið sem fylgir slæmri skuldastöðu og því að sjá aldrei fram á bjartari tíma , er verulega slítandi og skapar gríðarlegt álag á bæði einstaklinga og heimili , “ segja þau Ragnar og Ásthildur . Þau benda á að þau tugþúsundir sem Hrunið og að missa húsnæði hafi orðið fyrir gífurlegu sálrænu álagi . Einnig vilja þau að fólk sem hafi misst heimili sín til bankanna eftir hrun eigi skilið að fá til baka það sem stolið var af þeim . „ Það á einnig skilið uppreist æru eftir að hafa verið haft fyrir rangri sök og tekið á sig hegningu fyrir brot sem það framdi ekki , “ segja þau og bæta við á öðrum stað : „ Af hverju ætli aukning margs konar álagssjúkdóma hafi verið fordæmalaus á síðustu árum ? Að þurfa svo að flytja ( og kannski flytja aftur , og aftur ) með öllu sem því fylgir ; nýjum skóla , nýju umhverfi , nýjum vinum ? Og svo til að bæta gráu ofan á svart , þá eru mamma og pabbi ennþá jafn áhyggjufull , því bankinn er ekki enn búin að fá nægju sína - hafi hjónabandið þá yfirleitt staðist álagið . “ Þá segja þau að lokum : Það er líka algjörlega út í hött , og lýsir annað hvort einbeittum brotavilja eða svakalegu þekkingar - og andvaraleysi , að ætla að selja bankanna án þess að kannað sé hvernig hagnaður þeirra er tilkomin , hversu mikið af honum sé löglega fenginn , hversu mikið af honum sé illa fengið fé , og hver raunveruleg staða þeirra er . Til að finna þetta út þarf að gera Rannsóknarskýrslu heimilanna . Við krefjumst Rannsóknarskýrslu heimilanna ! “ Þröstur Ólafsson hagfræðingur fjallaði um kjarasamninga starfsmanna borgarinnar á pistli sínum á Facebook í gær . Þar gagnrýndi hann Eflingu fyrir kröfur hreyfingarinnar í kjaraviðræðum sem hann sagði margfalt hærri en kröfur Starfsgreinasambandsins . ... Fjölmiðlamaðurinn Egill Helgason tekur húsnæðismarkaðinn í Reykjavík fyrir í nýjum pistli sínum sem birtist á Eyjunni í dag . Tilefnið er umfjöllun The Economist um húsnæðismarkað á Vesturlöndum . „ Ferskmeti , ljúffeng brögð og hollustan er í fyrirrúmi á nýju ári og ekkert er skemmtilegra en að prófa nýja samsetningu þegar við búum okkur til ljúffengt salat . Sjöfn Þórðar heimsótti Karenu Jónsdóttur , sem ávallt er kölluð Kaja , í Matarbúr Kaju á Akranesi og prófaði nýjustu salatblönduna hennar . VIð notum lífræn hráefni og svo íslenskt ef við náum ekki í lífræn , “ segir Kaja og mjög ánægð með útkomuna . Sjöfn fékk Kaju til að gefa lesendum uppskriftina af þessu dásamlega ljúffenga salati sem er kærkomið að njóta í janúar . Vert er að segja frá því að hægt er að kaupa salatið í Matarbúri Kaju í „ Take away “ . Á föstudaginn skrifaði Stefán Ólafsson um forseta Íslands og segir mikla gleði ríkja með Guðna Th. Jóhanesson : „ Um 80% kjósenda segjast vera ánægðir með störf hans . Að öðru jöfnu ætti þetta að þýða að enginn gæti ógnað honum í forsetakjörinu í sumar ...